ΚΕΡΚΥΡΑΪΚΑ 78

**Κεφ. 78** **Και οι Κερκυραίοι ,επειδή έκαναν επιθέσεις χωρίς τάξη και με λίγα (κάθε φορά) πλοία δεινοπαθούσαν από την πλευρά τους οι Αθηναίοι άλλωστε, επειδή φοβούνταν το μεγαλύτερο αριθμό (των εχθρικών πλοίων) και την (πιθανή) περικύκλωση, (από τους Πελοποννήσιους) δεν έκαναν επίθεση στα παραταγμένα εναντίον τους πλοία ούτε στο σύνολο τους ούτε στο μέσο τους, αλλά αφού επιτέθηκαν σε μια πτέρυγα καταβυθίζουν ένα πλοίο. Και ύστερα απ΄ αυτά, αφού οι εχθροί σχημάτισαν κυκλική παράταξη έπλεαν γύρω γύρω (οι Αθηναίοι) και προσπαθούσαν να προκαλέσουν σύγχυση. Καθώς όμως το κατάλαβαν (αντιλήφθηκαν) (αυτό) οι Πελοποννήσιοι που βρίσκονταν κοντά στους Κερκυραίους και επειδή φοβήθηκαν μήπως συμβεί ακριβώς αυτό που έγινε στη Ναύπακτο, σπεύδουν σε βοήθεια, και αφού μαζεύτηκαν όλα μαζί τα πλοία έκαναν την ίδια στιγμή την επίθεση εναντίον των Αθηναίων. Εκείνοι (οι Αθηναίοι) τότε άρχισαν πια να υποχωρούν, ανακρούοντας την πρύμνα (χωρίς το πλοίο να κάνει στροφή) και συνάμα ήθελαν τα κερκυραϊκά πλοία να προλάβουν να καταφύγουν (στο λιμάνι για ασφάλεια) όσο το δυνατό μεγαλύτερο αριθμό ,καθώς αυτοί θα υποχωρούσαν αργά (σιγά σιγά) και οι εχθροί θα είχαν ταχθεί εναντίον τους. Η ναυμαχία λοιπόν, αφού τέτοια εξέλιξη είχε, τελείωσε με τη δύση του ηλίου.**

***ΑΘΗΝΑΙΟΙ:*** *ενεργούν**με**σύνεση και προσαρμόζουν την τακτική τους ανάλογα, για να αντιμετωπίσουν τους εχθρούς.*

* *δεν περιορίστηκαν στην άμυνα, αλλά επιτίθενται πρώτοι*
* *δεν κάνουν επίθεση στο μέσο της εχθρικής παράταξης, αλλά σε μία πτέρυγα, για να αποφύγουν την περικύκλωση. Αυτό τους δίνει ευχέρεια διαφυγής και δείχνει τη ναυτική τους εμπειρία*
* *με επιδέξιους ελιγμούς δημιουργούν θόρυβο, για να προκαλέσουν σύγχυση στους εχθρούς*
* *υποχωρούν με αργές κινήσεις, δίνοντας έτσι την ευκαιρία στους αποδιοργανωμένους Κερκυραίους να υποχωρήσουν με ασφάλεια στο λιμάνι τους*

***Με την τακτική της αργής υποχώρησης ο Νικόστρατος πετυχαίνει τα εξής:***

* *μόλις με δώδεκα ( 12 ) πλοία να αναχαιτίσει τον εχθρικό στόλο*
* *να προστατεύσει τα αθηναϊκά συμφέροντα στο νησί*
* *να προστατεύσει την υποχώρηση των αποδιοργανωμένων Κερκυραίων*
* *να διατηρήσει το στόλο του αλώβητο*

***Χαρακτηρισμός του:***

* *στρατηγός με μεγάλη ναυτική εμπειρία, ικανότητα, τόλμη, ψυχραιμία, πολιτική ευστροφία, ανθρωπισμό*
* *σύνεση*

Α) Να επισημάνετε τα αλλεπάλληλα λάθη τακτικής των Κερκυραίων στη ναυτική τους αναμέτρηση με τους Λακεδαιμονίους ( συμβουλευτείτε και πληροφορίες που προσφέρονται στο κεφάλαιο 77).

Β) Να εξηγήσετε την τακτική με την οποία οι Αθηναίοι κατόρθωσαν να αντιμετωπίσουν την αριθμητική υπεροχή των αντιπάλων τους και να πλήξουν τον εχθρικό στόλο.